བཟའ་མི་ཀུན་ལ་ཕ་ཡུལ་གྱི་རྩྭ་ཐང་བྱེ་འགྱུར་བཅོས་པའི་བསམ་ཚུལ་སྔ་ནས་བཤད་མྱོང་།བཟའ་མི་ཚོས་མི་གཅིག་གི་སྟོབས་ཤུགས་ཧ་ཅང་ཉག་ཕྲ།སྲིད་གཞུང་གི་སྟོབས་ཀྱིས་མི་འགྲུབ་ན།མི་ཞིག་གི་སྟོབས་ཀྱིས་ཇི་ལྟར་འགྲུབ་བམ།འགྲུབ་ན་བཟང་མོད།མ་འགྲུབ་ན་གཞན་གྱི་འཕྱ་ཡུལ་དུ་འགྱུར་སྲིད་ཟེར།ཁོས་རུ་སྡེ་བའི་རྒན་རབས་པ་དང་སྡེ་དཔོན།སྡེ་བའི་ཧྲུའུ་ཅི་སོགས་རེ་རེ་བཞིན་བཙལ་ནས་ཁ་བརྡ་བྱས།ཀུན་གྱིས་ཁྱོད་ཀྱི་བསམ་པ་ཧ་ཅང་བཟང་ཀི།འགྲུབ་མིན་དོན་དག་གཞན་ཞིག་རེད།དེ་ནི་དགེ་བའི་ལས་ངོ་མ་ཞིག་རེད་ཅེས་བཤད།